text: Jægere sætter alt på ét bræt
  06 marts 2014 kl. 09.18
  Landets jægere kan nu forberede sig til jagtprøven med et nyt brætspil i Trivial Pursuit-genren.
  Jelling Jagtrejser i Hovedgård har udviklet et brætspil, der kan forberede jagtaspiranter til jagtprøven. Spillet er, ifølge foreningen selv, formentlig det eneste af sin slags i verden.
  Spillet minder om klassikeren Trivial Pursuit, og i alt har jagtentusiasterne skudt 1200 spørgsmål ud om jagt. Spillet hedder ?Hunters Big Five?.
  Brætspillet kommer i en tid hvor antallet af jægere er eksploderet. Der er cirka 175.000 personer med jagttegn og antallet er stigende. I jagttegnssæsonen 2013/2014 er tallet af aspiranter fordoblet.
  